An Gresya, sarong nasyon sa sur-subangan kan Europa. Namogtak sa bandang habagatan na poro kan Peninsulang Balkan, an Gresya katakod asin kadolon sa daga an Albanya, an Republika kan Macedonia asin Bulgaria sa amnayan, an Turkey sa subangan. An Dagat Aegean namogtak sa bandang subangan kani, an Dagat Ionian sa bandang solnopan, an Dagat Mediterraneo sa habagatan. An Gresya iyo an ika-kagduwang nasyon na may halabaon na linyada nin kosa sa kinaban, 13,676 km an laba, na igwang paayaw-ayaw na bilang nin mga isla, asin kabali diyan an Crete, an Dodecanese, an Cyclades asin an mga Islang Ionian. Otsenta porsyento kan Gresya kumponido nin mga bukid, na an pinakahalangkaw kaini iyo an Bukid Olympus sa 2,917 m.